SET ปิดบวก 0.52 จุด รับแรงกดดันบาทอ่อน-Fund Flow ชะลอไหลเข้า
SET ปิดบวก 0.52 จุด รับแรงกดดันบาทอ่อน-Fund Flow ชะลอไหลเข้า โดยดัชนีปิดตลาดวันนี้ อยู่ที่ระดับ 1,670.27 จุด บวก 0.52 จุด หรือ 0.03% มูลค่าซื้อขาย 5.49 หมื่นลบ.
27 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,670.27 จุด บวก 0.52 จุด หรือ 0.03% มูลค่าซื้อขาย 5.49 หมื่นลบ.
10 หุ้นดันดัชนีวันนี้

 
ตลาดหุ้นเอเชีย

ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยช่วงนี้ได้รับแรงกดดันจากความกังวลเงินบาทที่อ่อนค่า และ Fund Flow ชะลอการไหลเข้า เห็นได้จากนักลงทุนต่างชาติได้ทำ Short ในตลาดฟิวเจอร์สและซื้อสุทธิในตลาดหุ้นน้อยลง แต่มองเป็นการปรับฐานระยะสั้นเนื่องจากปัจจัยพื้นฐานไม่ได้เลวร้าย
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบสลับกัน ปัจจัยที่ยังติดตามเป็นสถานการณ์ในเกาหลีเหนือ และตัวเลขเศรษฐกิจของสหรัฐฯ ส่วนแผนปฏิรูปภาษีของสหรัฐฯคงยังต้องใช้เวลา เพราะต้องให้แผนประกันสุขภาพผ่านไปก่อน
สำหรับผลประชุมคณะกรรมการนโยบายการเงิน (กนง.) คงอัตราดอกเบี้ยตามที่ตลาดคาด ส่วนการทำ Window Dressing ก่อนปิดงบฯ ไตรมาส 3/60 มองว่าโอกาสมีน้อยเพราะราคาหุ้นปรับขึ้นมามากแล้ว
ส่วนแนวโน้มการลงทุนในวันพรุ่งนี้ (28 ก.ย.) นายเทิดศักดิ์ เปิดเผยว่า ตลาดฯ คงแกว่งในกรอบแคบ พร้อมให้แนวรับ 1,660 จุด ส่วนแนวต้าน 1,675-1,680 จุด